ગુજરાતનાં સાંસદોએ સરેરાશ 242 સવાલો પુછ્યા છે. જ્યારે તેમની સરેરાશ હાજરી 84% રહી હતી. જનતા પોતાના ચુંટાયેલા ઉમેદવારથી આશા રાખે છે કે તેમના પ્રશ્નોને વાંચા મળશે અને તેના નિરાકરણ માટે જરૂરી પગલા લેવામાં આવશે, પણ જો તેમના મહત્વનાં મુદ્દાઓ, સવાલોને સંસદમાં રજૂ જ કરવામાં ન આવે તો? તેવો જ કિસ્સો ગુજરાતનાં પાટનગર ગાંધીનગરનાં સાંસદ એલ.કે.આડવાણી અને પોરબંદરનાં સાંસદ વિઠ્ઠલ રાદડિયા દ્વારા કરવામાં આવ્યો છે. એક સમયે ભાજપનાં પીએમ ઇન વેઇટીંગ કહેવાતા એલ.કે.આડવાણી સંસદમાં પ્રશ્નો પુછવામાં ભારે કંજૂસી કરી રહ્યા હોય તેવા તેમના આંકડાઓ સામે આવ્યા છે. બીજી તરફ વિઠ્ઠલ રાદડિયા પણ સવાલો પુછવામાં પાછી પાની કરી હોય તેમ લાગી રહ્યુ છે.